Lav et referat af nedenstående tekst:

Tekst:
Den udmelding kommer efter, at flere nordjyske demensramte er forsvundet fra deres hjem og efterfølgende er blevet fundet døde. For godt en uge siden blev 81-årige Jens Hvirvelkjær fundet omkommet i en baghave få hundrede meter fra det plejehjem, hvor han boede. Vi har drøftet det her længe nok. Nu må vi gå skridtet videre og gøre noget, der virker - Vi kan slet ikke være det her bekendt. Det må være forfærdeligt at være pårørende til en dement, der forsvinder. Vi må gøre noget, så vi kan finde de her mennesker, som er for syge til at passe på sig selv, fortæller formanden for Ældre Sagen i Aalborg, Anni G. Walther. Sidste år mistede omkring 16 demensramte mennesker livet, efter de forlod deres hjem. Ældre Sagen slår nu til lyd for, at politikerne skal bane vejen for, at man kan spore demente med en permanent GPS under huden. - Vi har drøftet det her længe nok. Nu må vi gå skridtet videre og gøre noget, der virker, siger Anni G. Walther.

Referat:
Ældre Sagen i Aalborg vil have GPS'er placeret i kroppen på demente, så man har større chance for at undgå dødsfald, hvis de demente forsvinder fra deres hjem.